24PES-518

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1. Nafarroako Gobernuak zer aurreikuspen darabil Europako Next Generation funtsek Nafarroaren BPGan 2021, 2022, 2023, 2024, 2025 eta 2026an izan dezaketen inpaktua dela-eta?

2. Funts horiek zer inpaktu erreal izan dute Nafarroaren BPGan 2021, 2022 eta 2023an?

3. Nafarroako Gobernuak zer aurreikuspen zerabilen Europako Next Generation funtsek muntako beste aldagai ekonomikotan izan beharreko inpaktuari dagokionez?

4. Funts horiek zer inpaktu erreal izan dute aldagai horietan 2021, 2022 eta 2023an?

5. Funts horiek zer diru-mobilizazio izan dute Nafarroaren ekonomia errealean 2021, 2022 eta 2023an?

Iruñean, 2024ko abenduaren 5ean

Foru parlamentaria: Ángel Ansa Echegaray